JohanHeinsen/ENO huggingface dataset:
Ribe Stifts Adresseaviser, 1840-08-18
Hels. Av. siger: Da den Lohvnske Petition om Skattebevillingsret var fremlagt til Underskrift, animerede, ja instigerede Kjøbenhavnsposten næsten dagligen Publikum til at undertegne Petitionen. Man læste disse opfordrende og ansporende Artikler, uden at noget Blad af modsat Farve opholdt sig over disse tilsidst kjedende Gjentagelser. Nu derimod hedder det i Kjøbenhavnsposten om den Grundtvig-Lindbergske Adresse, at den med vedføiet Opfordring, til Medborgere" fra Mag. Lindberg i længere Tid har været en daglig, med mange Udhævelser markeret Artikel i Adresseavisen." - At vi ikke ere for den sidstnævnte Adresse, det have vi forhen tydeligen nok givet tilkjende, men paa den anden Side kunne vi ikke indsee, hvorfor det mere skal bebreides Mag. Lindberg, at han nu benytter samme Middel til at skaffe Adressen Fremgang, som Kbhp. forhen anvendte med Hensyn til Petitionen. Med liberale Grundsætninger stemmer neppe denne vor ærede Collegas Ophævelse. "Af Kongens Svar paa Stændernes Adresse - hedder det i Kbhv. - vil man med Beklagelse have seet, at det endnu stedse er Hs. Maj. vist ikke let forklarlige Formening, at det skulde være Enkelte, som tiltage sig i Folkets Navn at forlange Forandringer i Statens Grundlove;" men da nu Enhver vil vide, hvad der i saa Henseende har viist sig i Danmark efter Christian den Ottendes Regeringstiltrædelse, og da det tilfulde kan sees af den offiicielle Stændertidende hvormange Petitioner der allerede ere indkomne til Stænderne med Andragender og Skattebevillingsret og statsretlige Garantier, saa vilde det være aldeles overflødigt videre at udtale sig derom. Jmidlertid glæder det os dog at see, at selv den Berlingske Tidende" ærede Redaktør (takket være hans udsvævende Kjærlighed til Talangivelser) bidrager til at belyse hiin allerh. Formening, ved i sit Søndagsblad at gjøre opmærksom paa, at de fra Hovedstaden, flere Kjøbstæder og flere Landdistrikter, til Stænderne indgivne Petitioner og Skattebevillingsret have, saavidt hidtil bekjendt, faaet 8500 Underskrifter, et Antal, som Hr. Nathanson vist ikke har angivet for høit. – Naar det nu derhos tages i Betragtning, at det kun er fra Landets tre Øestifter at otte Tusinde og fem Hundrede Borgere og Jndvaanere have andraget paa den omtalte Forandring, medens lignende Andragender fra Jndvaanerne i de større Deele af Landet vist ikke udeblive naar deres egne Provindsialstænderforsamlinger aabnes, saa bortfalder ikke alene enhver Tanke, om at det kun skulde være Enkelte, men det viser sig tillige, at der endnu aldrig har været andraget paa Noget af en stor Mængde, vi tør vel sige, oplyste og selvstændige, Borgere og Jndvaanere i Danmark som nu om Skattebevillingsret og statsretlige Garantier."Hr. Postkontroller A. P. Tillige er allernaadigst udnævnt til afdøde Justitsraad Dalls Eftermand.
Ribe Stifts Adresseaviser, 1840-08-18
Fra Rønne berettes i Bornholms Avis, at Pastor Balle til Aakjer d. 26de Juli høitideligholdt sit 500de Embeds aars Jubilæum. Han er født den 4de Septbr. 1755; han blev kaldet til residerende Capellan i Stege paa Møen i Aaret 1784 og til Sognepræst for Aakjer Menighed paa Bornholm d. 25de Juni 1790.
Ribe Stifts Adresseaviser, 1840-08-18
J den Berl. Tid. Søndagsblad har en Anonym, der underskriver sig J. H. L., foreslaaet et Universitets Oprettelse i Viborg. Jnds. mener, at Sorø Akademie kunde forlægges til Viborg, hvorved det nægtelig kunde komme til at stifte langt større Nytte, end paa det Sted, hvor det nu ligger. Han antager, at naar man kunde til Anlægget af Sorø Akademie, foruden Sorø Klostergods, ogsaa anvende Maribo Klostergods, Børglums Klostergods, Kirkegods for Aarhuus, Ribe og Roeskilde, hvilket dog paaførte de Stiftelser, som dette Gods oprindelig var givet, enten aldeles Ødelæggelse og Undergang eller dog stort Tab i sine lovligen erhvervede Eiendomme og Rettigheder, og det uagtet disse Stiftelser oprindelig havde en anden Bestemmelse og vare bundne til de benævnte Steder, saa indsees det ikke, hvorfor disse ovenbenævnte Godsers Jndtægter ikke ligesaagodt, og med ligesaa megen og maaskee endog større Ret, kunne anvendes til Oprettelse af et Universitet i Viborg.
Ribe Stifts Adresseaviser, 1840-08-18
Til Lægeverdenens Nyheder hører, at den bekjendte Mad. Lassen i Nyboder, der curerede for al udvortes Sygdom, har faaet en Efterfølgerske i en Mad. Jensen, der med kgl. Tilladelse har nedsat sig som Doctorske i Lyngby, og nu trækker en Mængde Syge dertil. Hun skal især være heldig med Gigtpatienter. (Aarh. A.) Af en Opfordring fra Hr. P. C. Koch i det af ham udgivne Blad "Dannevirke" seer man, at Anti=Danskerne i Nordslesvig have til Underskrivt sat talrige Bønskrifter i Circulation, der gaae ud paa at bede Kongen om at tilbagekalde Forord. af 14. Mai d. A. angaaende det danske Sprogs Jndførelse som Retssprog i Nordslesvig. Hr. Koch haaber, at der blandt hans Landsmænd, paa de indvandrede Holstenere nær, ikke vil gives Nogen som skulde besmitte sit Navn ved at underskrive en saadan Begjæring. Derimod opfordrer han dem til, hvor de antræffe dem, at rive saadanne vanærende Bønskrivter itu, og offre dem til Luerne. Dhrr. Werner & Comp. paa Røddinggaard pr. Haderslev tilbyde sig, imod et Honorar af 100 Specier og Forpligtelse til at beholde Belæringen for sig selv, at ville meddele en Driftsmaade, hvorved 8 a 900 Pd. Skraa(Grutning) daglig kunne forarbeides, uden at Jngredientserne til Gjæringen koste meere end 4 Rbs. daglig, og uden at dertil udfordres nogen Forandring ved Redskaberne, medens Spølen derimod bliver meget bedre til Kreature, end sædvanlig, da den indeholder meere Sødme og følgelig ogsaa meere Næringsstof. Af 200 Pd. god Rug- og Byg malt-Skraa dansk Vægt leverer Dhrr. Verner & Compagnies Brænderi i denne Aarstid 32 til 33 Kander, og om Vinteren 34 til 35 Kander Brændeviin til 8 Grader, Spendrups dansk Maal, uden Tilsætning af dyre Jngredientser. Man henvender sig til dem i portofrie Breve, der med Fornøielse ville blive besvarede.
Ribe Stifts Adresseaviser, 1840-08-18
Pastor R. Bøttger i Barrit bekjendtgjør i Aarhuus Avis, at han, ifølge sin derom gjorte Forespørgsel, er af Kancelliet beordret til at sagsøge Mag. Lindberg i Anledning af de i den nordiske Kirketidende" d. 17de og 18de f. M. indførte beskyldninger, med Hensyn til den ny Psalmebogs Jndførelse i Barrit Kirke. Naar det endelig i nord Kirketid." hedder, at 9 eller 12 Mennesker af den talrige Menighed, som for stadig besøgte Barrit Kirke, nu deeltage med Præsten og Degnen i Sangen af den evangeliske Psalmebog, da erklærer Hr. Pastoren dette for en aldeles urigtig Beretning; tværtimod kan han med Glæde bevidne, at Gudstjenesten endnu er lige talrig besøgt, og at hans Menighed, paa faa Undtagelser nær, nu som forhen langt snarere fortjener at roses for flittig Kirkegang, end i et offentligt Blad at beskyldes for at forsømme Herrens Huus.
Ribe Stifts Adresseaviser, 1840-08-18
Med den Altona-Kieler Jernbane-Sag er det un kommet saa vidt, at det er bleven overdraget til den engelske Jngenieur Th. Buch at lede de endnu fornødne Nivellerings=Arbeider, og derefter at gjøre et Overslag paa Bekostningen. Hr. Buch var ventende allerede i Begyndelsen, af August. (Jtzh. Wochbl.)
Ribe Stifts Adresseaviser, 1840-08-18
Fra Sæby=Egnen meldes af 9de August i Aalb. Avis: Jndbrud og Tyveri hører nu til Dagens Orden. Den virksomme Tyvekorporation synes rigtigt her at have opslaaet sit Hovedsæde. Saaledes er der allene i Volstrup og Hørby Sogne, i Løbet af 4 a 6 Dage, forøvet 10 forskjellige Tyverier, hvoraf de fleste ere forbundne med Jndbrud. - Jfølge Beretning fra Frederikshavn er i den mod Prokurator og Strandingskommissionair Ferd. Rørbye anlagte Justitssag den 30te f. M. falden første Jnstantses Dom, hvorved han blev fradømt sin Bestalling som Prokurator samt idømt Salair til Actor, Prokurator Kyhnell, 30 Rbd. og Defensor, Prokurator Silkeborg, 20 Rbd. men iøvrigt frifunden for Aktors videre Tiltale. Actors Paastand var 5 Aar i Forbedringshuset. - Flere Salgs-Dispositioner over de Lassenske Eiendele i Frederikshavn, der i disse Dage have fundet Sted, synes at bestyrke den fra Hamborg tidligere meddeelte, og heller ikke gjendrevne, Beretning om, at Overandit. Lassen er afreist til Amerika, ventelig efter at have stillet det Offentlige en tilbørlig Kaution.
Ribe Stifts Adresseaviser, 1840-08-18
Stænderforsamlingen i Roeskilde. J Mødet d. 8 Aug. oplæste Algreen=Ussing et Andragende fra Studentersamfundet angaaende Haandhævelsen af sammes formeentlige Rettigheder. Algreen=Ussing bemærkede, ved at fremlægge dette Andragende, med Hensyn til Studentersamfundet i sig selv, at dette Selskab efter hans Formening ikke havde nogen sund Rod i sig, hvorfor han troede, at dets Ophørt ikke er til videre Skade. Paa den anden Side havde han ligesaalidet seet noget Farligt i dette Samfunds Bestaaen, men troede, at den inden kort Tid vilde have opløst sig af sig selv, og at man her, som saa ofte, har givet en Sag Vigtighed ved den Vigtighed, man selv har tillagt den. Ogsaa yttrede han at Samfundet havde handlet meget uklogt i ikke at opfylde det af Konsistorium gjorte Forlangende. Jøvrigt skjønnede han ikke rettere end at Konsistorium har været ubeføjet til at erklære Studentersamfundet for ophævet, og at denne Erklæring ikke har kunne indeholde Hjemmel for Politidirektøren til at forbyde Afholdelsen af Forsamlinger i et Selskab, som ellers intet Ulovligt havde foretaget sig. Præsidenten og Prof. Clausen beviste udførligen at Studentersamfundet ingen Forurettelse har lidt og efter at flere havde yttret sig over Andragendet blev det ved Afstemning eenstemmig besluttet, at ingen Komittee skulde nedsættes. J Mødet d. 10. Aug. oplæste Grosserer Tutein et Forslag om at Adgang til Postforsendelse maa staae aaben for alle Journaler og Tidender. Komittee: Tutein, Deichmann og Clausen. Agent Voigt oplæste derefter et af ham indgivet Andragende om, "at det, forinden der meddeles Approbation paa Anlægget af nogensomhelst Jernbane, maa blive taget under Overveielse, om ikke den Bane, som er intenderet at anlægges fra Flensborg over Husum til Tønningen maatte have Fortrin for en Jernbane, der vilde erholde sit Endepunkt paa eller ved Grændsen af de danske Stater. Komittee: Hvidt, Hansen, Tillisch, Bruun og Drewsen.
Ribe Stifts Adresseaviser, 1840-08-18
Kjøbenhavns Børs-Cours d. 14. August, Species 200. Bank-Disconto 4 pCt. Norske Speciessedler 184 a 184 enh. Rbd. i Sedler.
Ribe Stifts Adresseaviser, 1840-08-18
Ribe Torvepriser d. 15. August: Rug pr. Td. 3 Rd.; Byg 2 Rd.; Havre 1 Rd. 40, ls.; Boghvede 1 Rd. 32 s.; Boghvedegryn pr. Skp. 26 ls.; Byggryn 28 ls.; Smør pr. Pd. 6 enh ls. (Forlangt indrykket.)
Ribe Stifts Adresseaviser, 1840-08-18
Som et Bilag til Beretningen i Aarhuus Avis om Kongeparrets Modtagelse i Colding turde det maaskee være mig tilladt at anføre den Jnscription, som prydede Æres porten, der var opreist ved Jndkjørselen til Byen. Den lød saaledes: "Hvor Kongeaaens Bølger rinde Skal Drot i Hjertet Troskab finde. Læser. Hvad Du ikke veed, men heraf kan lære, er at mine Bølger rinde ved Colding, og at jeg saaledes, ellers imod Naturens Orden, totalt har forandret mit Løb fra Vest til Øst, istedetfor at jeg fra Arilds Tid stadigen og roligen har havt Løb fra Øst til Vest. Hvad der hos den høistærede Auctor og Poet har fremkaldt den licentia poetica at forflytte mig til Colding har jeg stræbt at udfinde og er da kommen til følgende tvende rigtige eller urigtige maa Auctor bedst vide - Resultater. Enten maa han staae i den Formening, at mine Vande virkeligen be skylle ovennævnte By, eller det er en Art Jdecassociation, der er opstaaet i Auctors Hjerne og for en kort Tid har forflyttet mig til Colding og anseet mit Navn for meere passende og velklingende over Æresporten, hvorigjennem Kongen nys drog ind, end Navnet Coldingaae. J første Tilfælde troer jeg uden Strenghed, at kunne dømme Auctor til at lære sit Fødelands Geographie paa ny for ikke oftere at prostituere sig ved en saa grov geographisk Bommert, som han denne Gang har gjort sig skyldig i; i sidste Tilfælde maa hans Loyalitet eller maaskee rettere Servilitet, tjene til Undskyldning. Jdet jeg iøvrigt takker forbindtligst for den Ære, jeg har nydt, at have været i Majestæternes Nærhed, udbeder jeg mig tillige ikke oftere at blive forstyrret i mit Løb, hvortil jeg nu er saa vant, og saaledes fritaget for den megen Spot og Latter, jeg den 3die hujus fremkaldte hos Høje og Lave. Kongeaaen.
Ribe Stifts Adresseaviser, 1840-08-18
Bekjendtgjørelser. Da Broen paa Hovedlandeveien til Haderslev ligend for Seem Bye vil blive ombygget i indeværende Uge og Passagen over denne saaledes vil blive spærret indtil Ombygningen er fuldført, saa er en Jnterimsvei udlagt for de Veifarende, norden for Hovedlandeveien ligend for bemeldte Seem; hvilket herved bekjendtgjøres. Riberhuus Birks Contoir i Ribe den 18 Aug. 1840. Høyer.
Ribe Stifts Adresseaviser, 1840-08-18
Paa den Kongelige Forstrand i Vester Herred, herunder Amtet, er i indeværende Sommer løst fra Havet opdrevet circa 120 Stkr. Egebjelker, af en Længde fra 22 til 3 Alen og fra 8 til 16 Tommer i, samt med forskjellige Mærker, i Særdeleshed 18, DB. AM og Ll. - Eierne eller andre rette Vedkommende blive herved opfordrede til, under Fortabelse af deres Ret, at melde sig inden Aar og Dag paa Stiftamthuset i Ribe, for behørigen at godtgjøre deres Adkomst til det Strandede. Ribe Stiftamthuus den 14de August 1840. Sponneck.
Ribe Stifts Adresseaviser, 1840-08-18
Gaardsalg. Formedelst anden Bestemmelse agter Undertegnede under Haanden at sælge sin eiende Gaard, beliggende i Bording Sogn, Hammerum Herred, imellem Viborg og Veile i en Miil fra Gudmoor. Eiendommen har et stort Areal, staaer kun for Hartkorn Ager og Eng 3 Td. 5 Skp. 2 Fk., Jorderne ere fortrinlig gode til al Slags Sæd; den har en ypperlig Høebjergning, der kan aarlig avles over 100 Læs Høe af bedste Qvallitet, som betydelig kan forøges, da Engene nu kunne sættes under Vand til enhver Tid paa Aaret, en ypperlig Uddrevsmose, hvori om Sommeren kan græsses over 40 Fækreaturer og over 100 Faar. Besætningen har været 32 Fækreaturer, 4 Heste og over 100 Faar; men ved en udvidet Drivt vil den kunne forøges næsten til det Dobbelte, da her er udmærket god gammel Muld og leerblandet Jord, tjenlig til Opbrydning og hvortil haves Mærgel meget beqvemt. Tæt ved Gaarden ligger en Teglovn, hvortil haves Leer og Brændsel i Overflødighed, og som ved en rigtig Drivt, vil afgive en ikke ubetydeTrykt i Ribe hos Chr. sal. Hyphoff. lig Jndtægt om Aaret. - Tienderne ere deels indkjøbte og deels særdeles billigt accordeerte til en vis Penge=Afgift om Aaret. Gaarden ligger midt i sin Mark, særdeles beqvemt for sin Drivt og indrettet til en Familie uden for Bondestanden og for faae Aar af nye Grundmuur opbygget. Eiendommen kan tiltrædes enten til 1ste Octbr. d. A. eller til 1ste April 1811. En Deel af Kjøbesummen kan blive indestaaende i Eiendommen, og Besætningen kan om ønskes følge i Kjøbet. Lysthavende ville behage at tage Eiendommen i Øiesyn og dernæst afslutte Handel. Teglgaard i Bording Sogn pr. Viborg d. 12 Aug. 1840. Knudsen.
Ribe Stifts Adresseaviser, 1840-08-18
Ved Proclama som Dags Dato er læst inden Fanøe Birketingsret og snarest mueligt vil blive læst i den Kongelige Landsoverret i Viborg ere Creditorerne i Boet efter den i Aaret 1838 afdøde Skipper Mads Hansen, Knude af Sønderhoe med 12 Ugers Varsel indkaldte til for Stedets Skifteret at anmelde og beviisliggjøre deres Fordringer; hvilket herved endvidere bekjendtgjøres. Fanøe Birks Contoir den 13de August 1840. Lund, const.
Ribe Stifts Adresseaviser, 1840-08-18
Da en ved Skifte, sluttet 8de Februar og 15de Decbr. 1830, efter Aftægtsmand Peder Pedersen Tiphede Thimring Sogn, den fraværende Brodersøn Peder Pedersen Tiphede udlagt Arvecapital, der er indsat i Ulfborg Hind Herreders Overformynderie og med oplagte Renter til 11te Juni Termin 1840 beløber 252 Rbd. 77 s. r. 4 nu vil blive at behandle overeensstemmende med Forordningen af 11te September 1839, saa indkaldes herved med Aar og Dags Varsel fornævnte Peder Pedersen Tiphede til at melde sig hos undertegnede Skifteforvalter og godtgjøre sin Ret til Capitalen, da denne i manglende Fald vil blive at deele imellem hans Medarvinger. Ulfborg Hind Herredscontoir i Ringkjøbing den 13de August 1840. John Finsen.
Ribe Stifts Adresseaviser, 1840-08-18
En Huusleilighed, bestaaende af en Stue og Kjøkken med mere, tjenlig for en lille Familie, kan faaes tilleie. De, som ønske denne Leilighed, ville henvende sig til Chr. Christensen, i Assersbøll i Lindknud Sogn. Blichers Noveller, 1. og 2. Deel ere af Undertegnede udlaante, men til hvem erindres ikke. Jhændehaveren bedes at levere dem tilbage. L. Hyphoff.
Ribe Stifts Adresseaviser, 1840-08-18
Et godt Jagtgevær, kan faaes tilkjøbs. Adressekontoiret anviser Sælgeren.
Ribe Stifts Adresseaviser, 1840-08-18
Af Umyndiges Midler under Møgeltønder Birks Overformynderie, kan strax, mod anordningsmæssig Sikkerhed, erholdes til Laans 214 Rbd. 15 s. r. S. Ligeledes kan til 11te December Termin d. A. af samme Overformynderies Midler erholdes til Laans 286 Rbd. 46 2/3 s. r. S. Møgeltønder Birks Contoir, den 1ste August 1840. Holm.
Ribe Stifts Adresseaviser, 1840-08-18
At Kjøbmand Lauritz Buch heraf Byen er ved Ovrigheds Decret af Dags Dato, overeensstemmende med Lovens 3171, erklæret Umyndig, under Værgemaal af Bagermester J. Bollerup, bringes herved til offentlig Kundskab. Ringkjøbing Byefoged-Contoir den 7de August 1840. John Finsen.
Ribe Stifts Adresseaviser, 1840-08-21
allernaadigste Kongelig privilegeret.
Ribe Stifts Adresseaviser, 1840-08-21
Ribe. AdresAvis, overalt i de danske Stater. som forsendes med Brevposten, Fredagen den No. 68. 21de August. Redigeres af C. Hyphoff. Udgives af Chr. sal. Hyphoff.
Ribe Stifts Adresseaviser, 1840-08-21
Udenlandske Efterretninger. Frankerig. Louis Napoleon er under en stærk Bedækning bragt til Paris, og for det første har han faaet sit Ophold i Conciergeriet, hvorfra han dog senere skal forflyttes til Fængslet i Luxembourg. Under de præliminære Forhør i Boulogne har han vedgaaet at have affyret en Pistol i Casernen, men negtet at have havt til Hensigt at dræbe Kapitainen, kun at afgjøre en Kamp, som han kunde forudsee at ville være falden ud til hans Skade, var det tilsigtede Øjemed. Jblandt de Papirer man hos Prindsen er kommen i Besiddelse af er der ogsaa et Cirkulære til alle kommanderende Generaler, hvori der under Straf for Høiforrædder, befales dem at opplante den keiserlige Ørn. "J du Havre" vil vide, at allerede i forrige Aar havde Marquis Crou, Chanel gjort Prindsen det Forslag at bemægtige sig den kongelige Familie i En i hvilken Anledning Marquien havde modtaget af Prindsen 250000 Fr. til videre Fordeling. Af denne Sum erfarer man nu er henved Halvdelen, bleven uddeelt til anseete Personer, som derved have mærkeligen prostitueret sig. En detailleret Beretning om Boulogneraffæren fra Præfekten lader baade de militære og civile Embedsmænd og Nationalgarden vederfares den største Retfærdighed; Kapitainen, der i Kasernen først stillede sig imod Ludv. Napoleon, hedder Pegalier og er til Belønning for sin Troskab bleven udnævnt til Kommandant over Slottet i Boulogne. Oberst Vandrey har man endnu ikke faaet fat paa.
Ribe Stifts Adresseaviser, 1840-08-21
En kongl. Ordonnants byder, at der til at bestride de nødvendige og uforudseete Udgivter for Aaret 1840 skal aabnes Krigsministeriet en overordentlig Kredit paa 56 Mill. Fr. J Nantes er der givet Ordre til at foretage en Udskrivning af Matroser, lige til en Alder af 50 Aar, og til Toulon er indløben Depescher, som byde den hurtigst mulige Udrustning af en Tredækker, 2 Linieskibe paa 47 Kanoner og 5 Fregatter, endvidere Jndkaldelsen, af de permitterede Søfolk og endelig en overordentlig Matrosudskrivning; i Cherbourg hersker i den Grad Virksomhed, at man til at udruste Skibe har maattet leie Tømmerfolk paa de private Værfter, ja man talte endog om en Presning af Arbeidere, saa at man heraf næsten tør slutte, at Frankerig venter sig det Værste, hvilket ogsaa synes at fremgaae af det utilfredsstillende Svar Mehemed har givet (see nedenfor). Lalande skal have faaet Kontraordre, ikke at vende tilbage til Toulon, men at holde sig ved Syriens Kyster. Ligesaa virksom synes England at være. Til Malta ere ankomne Jnstructioner for Admiral Stopford, som byde ham at forsyne sin Flaade snarest muligt med Proviant, og den fra de italienske Kyster retournerede Flotille strax at forene sig med Admiralens, og dernæst at oppebie nærmere Ordre.
Ribe Stifts Adresseaviser, 1840-08-21
Belgien. Som en Følge af en stormende politisk Forsamling i et Værtshuus i Brussel, hvor en Politikommissær blev dræbt, ere 23 Personer fængslede, hvoraf de fleste dog høre til den simplere Stand. Ved en Huusundersøgelse hos een af de Fængslede har Politiet faaet fat paa en Hoben vigtige Papirer.
Ribe Stifts Adresseaviser, 1840-08-21
Preussen. Fra tilforladelig Kilde berettes, at de i Fængslerne endnu hensiddende politiske Domfældte med det allerførste ville blive løsladte.
Ribe Stifts Adresseaviser, 1840-08-21
Kongen skal i sin Humanitetsfølelse have besluttet ikke at gjøre nogen Undtagelse.
Ribe Stifts Adresseaviser, 1840-08-21
Tyrkiet. Sultanens Liv har været truet. Correspondenten for Lall. 8." mælder derom følgende. Siden den ny Seraskier Mustapha Pascha havde ladet Albaneserne komme til Hovedstaden troede de gamle Tilhængere af Janitscharerne igjen at faae Leilighed til at hæve Hovedet, og at finde et Støttepunkt i Mustapha. Disse Tilhængere vare ikke saa, og fandtes selv blandt de høieste Embedmænd. Ni af disse sidste havde inviteret Sultanen til et Gjæstebud; han indfandt sig, ledsaget af nogle Tienere og en Geistlig. Under Maaltidet fjernede nogle af Gjæsterne sig, de andre kastede nogle betydningsfulde Blikke til hverandre, hvilket ikke undgik hverken Sultanens eller den Geistliges Opmærksomhed. Disse forlode strax Sædet, trængte modigen ud i Forværelset, hvor de fandt flere Sammensvorne, som ved Sultanens Uforfærdethed strax og i den Grad tabte Modet, at han fik Tid til at kalde sit Følge til Hjælp. Sex af de Sammensvorne bleve grebne, de øvrige tre reddede sig ved Flugten. Een af hine har under et piinligt Forhør tilstaaet, at Planen var at myrde Sultanen og sætte dennes Broder paa Tronen. Albaneserne ere alle blevne stukne ind under Linieregimenterne; Sultanen, lader sig i sit Pallads bevogte af ikke mindre end en Trediedeel af Garnisonen. - Divanet har erklæret Jøderne paa Rhodus for ikke skyldige. Disses Gesandter i Constantinopel have nu andraget paa en Erstatning for de Udgifter de have havt, men ere af Porten blevne henviste til dem, der uretmæssigen have været deres Anklagere (den engelske, østerrigske og svenske Konsul.
Ribe Stifts Adresseaviser, 1840-08-21
Ægypten. Uagtet al anvendt Umage er det ikke lykkedes Frankerig at faa Mehemed til at nedstemme sine Fordringer, for om muligt derved at kunne bevirke en Modification af Kvadrupelalliancen. Det eneste, som de franske Gesandter, Perier, og Cochelet, skulle have opnaaet er, efter nogle Beretninger, det at Mehemed har lovet at sende Flaaden tilbage og iøvrigt forholde sig defensiv, efter andre skal han ved Budskabet og Kvadrupeltraktaten have erklæret, ikke at vige for Overmagten, men gjøre dem den yderste Modstand.
Ribe Stifts Adresseaviser, 1840-08-21
Blandinger. Et stort Jordskjælv skal den 14 Febr. aldeles have ødelagt den hollandske Ø Ternate (i det indiske Archipelagus). Da imidlertid Rystelserne skeete i Mellemrum, fik Jndbyggerne Leilighed til at frelse sig paa Skibe. Jordens Bevægelse lignede en oprørt Sø og Fortet Oranien ødelagdes aldeles; man troer, at Hollænderne ville forlade Øen. -
Ribe Stifts Adresseaviser, 1840-08-21
Kapitain Oxehuswud af den svenske Marine er ankommen til Stokholm med sin skjønne Brig"Oscar", hvormed han vil udføre sin Jdee, paa en Reise til alle Verdensdele at give svenske Ynglinger Leilighed til at uddanne sig til Søtjenesten. Han har alt faaet 25 betalende Lærlinge. - Ved Guttenbergfesten i Zürich blev der blandt andre Skaaler ogsaa udbragt en for Pressebængelen (den Stang, hvormed Trykket skeer) den eneste agtværdige af alle Bængler."
Ribe Stifts Adresseaviser, 1840-08-21
Jndenlandske Efterretninger. Hs. Majestæt har allernaadigst bevilget, at Nationalbanken maa oprette en Filialbank i Flensborg, samt et bemældte Filialbank underordnet Contoir i Rendsborg.